Balatonföldvári Gyermekekért Alapítvány

8623 Balatonföldvár, Gábor Áron utca 1.

**Jegyzőkönyv**

Készült: A Balatonföldvári Gyermekekért Alapítvány kuratóriumának üléséről 2018. szeptember 04-én 13:00 órától kezdődően a Calendula Gyógyszertár, 8617 Kőröshegy, Petőfi S. u. 102. szám alatti székhelyén

Jelen vannak: Bédayné Kádár Éva kuratóriumi elnök

 Németh Judit kuratóriumi tag

 Varga Éva kuratóriumi tag

Napirendi pontok:

1. Sulisárkányok kérelme
2. Egyebek

Bédayné Kádár Éva elnök: köszönti a megjelenteket, megállapítja, hogy a kuratórium tagjai teljes létszámban jelen vannak, így a kuratórium határozatképes. Varga Éva kuratóriumi tagot kéri fel a jegyzőkönyv vezetésére.

1. Az alapítványhoz kérelem érkezett Fehér Lászlótól. A balatonföldvári iskola 5-6. és 7-8. osztályos csapata bejutott a Fadd-Domboriban megrendezésre kerülő Sulisárkány országos sárkányhajó verseny döntőjébe. Az útiköltséghez, mely az előzetes árajánlat szerint 97.000 Ft., kérik az alapítvány támogatását. A kuratórium tagjai a kérelemnek egyhangúlag (3 igen, 0 nem, 0 tartózkodás) helyt adnak, a támogatás odaítéléséről döntenek.

Fentiek szerint a kuratórium meghozta **15/2018.** számú határozatát, mely szerint a Fadd-Domboriban megrendezett Sulisárkány verseny útiköltségére 97.000 Ft anyagi támogatást jóváhagynak., melynek a kifizetésére az Alapítvány nevére szóló számla alapján kerül sor.

1. Az egyebek napirendi ponthoz kapcsolódóan Bédayné Kádár Éva jelzi, hogy a kuratóriumi ülés meghívójának kiküldése óta időközben 2 újabb kérelem is érkezett.

Felkéri a kuratórium tagjait, hogy szavazzanak a 2 újabb kérelem megtárgyalásáról.

A kuratórium tagjai egyhangúlag (3 igen, 0 nem, 0 tartózkodás) elfogadják az utólag beérkezett kérelmek megtárgyalását.

2019. szeptember 3-án kérelem érkezett Bóráné Krasznai Ildikótól. A Bolyai anyanyelvi csapatverseny megyei fordulóján 36 tanuló vesz részt. A nevezési díj 1.000 Ft/fő.

A nevezési díjhoz kérnek támogatást 36.000 Ft értékben. A kuratórium tagjai a kérelemnek egyhangúlag (3 igen, 0 nem, 0 tartózkodás) helyt adnak, a támogatás odaítéléséről döntenek.

Fentiek szerint a kuratórium meghozta **16/2018.** számú határozatát, mely szerint a Bolyai Anyanyelvi verseny részvételi díjára 36.000 Ft támogatási összeget jóváhagy mely az alapítvány nevére szóló számla alapján kerül kifizetésre.

2019. szeptember 3-án kérelem érkezett Mészáros Ágnestől. A Bolyai Matematika csapatverseny megyei fordulóján 24 tanuló vesz részt. A nevezési díj 1.000 Ft/fő.

A nevezési díjhoz kérnek támogatást 24.000 Ft értékben. A kuratórium tagjai a kérelemnek egyhangúlag (3 igen, 0 nem, 0 tartózkodás) helyt adnak, a támogatás odaítéléséről döntenek.

Fentiek szerint a kuratórium meghozta **17/2018.** számú határozatát, mely szerint a Bolyai Matematika Csapatverseny részvételi díjára 24.000 Ft támogatási összeget jóváhagy mely az alapítvány nevére szóló számla alapján kerül kifizetésre.

Egyéb aktuális ügy nem lévén a napirendi pontok megbeszélése után Bédayné Kádár Éva megköszöni a részvételt és az ülést bezárja.

Kőröshegy, 2018. 09. 04.

Bédayné Kádár Éva Németh Judit Varga Éva

 kuratóriumi elnök kuratóriumi tag kuratóriumi tag (jegyzőkönyv-vezető)